آمریکادا، پارتی‌لرین 1 فوریه‌ده باشلایان باشقان نامیزدلرینی تعیین ائتمه مدتینده تأثیرلی اولان اؤن سئچیم‌لر، دموکرات‌لارین باشکند واشینگتوندا دونن گئچیردیغی سئچیم‌لرله سونا چاتدی.
دموکراتلاردا هیلاری کلینتون، جمهوریتچی‌لردن ایسه دونالد ترامپ یاریش‌دان ظفرله چیخان آدلار اولدو.
باشقان نامیزدلیگی اوچون لازیم اولان نماینده سایسی 2 مین 383و اوّلکی هفته توتان اسکی خاریجی ایشلر ناظیری هیلاری کلینتون، سون اؤن سئچیمده ده رقیبی وئرمونت سناتورو برنی سندرزه اوستونلوک تامین ائتدی.
کلینتون، سس‌لرین یوزده 78ینی آلارکن، سندرز یوزده 21ده قالدی.
سندرز، کلینتونون کئچن هفتکی باشاریسی‌نین آردین‌دان موباریزنی بوراخمایاجاغینی آچیقلامیشدی.
جمهوریتچی جبهه‌ده ایسه دونالد ترامپ کافی نماینده سایسینا داها اوّل چاتا‌راق باشقان نامیزدلیگینی گارانتیلشمیشدی.
هر ایکی پارتی‌ده ده باشقان نامیزدلری‌نین قطعی اولا‌راق تعیین اولونماسی ژوئیه آییندا ائدیله‌جک پارتی قورولتای‌لاریندا معین اولا‌جاق.
آمریکا‌لی‌لار 8 نوامبردا ائدیله‌جک سئچیم‌لرده 45. باشقانینی سئچه‌جک.
دیگر طرف‌دن، The NBC News|SurveyMonkey"ین ان سون آنکتینده توپلام سس یوزده‌سیله ترامپین 7 بال قارشی‌سیندا اولان کلینتون، بلوومبرگ آنکتینده ده رقیبینی 12 امتیاز گئریده بوراخیر.
